**OBEC Veľké Blahovo**



**Dodatok č. 1 k**

**VŠEOBECNE ZÁVÄZNÉMU NARIADENIU**

č. 4/ 2020

**o miestnom poplatku za rozvoj**

Návrh vyvesený dňa: 15.11.2021 zvesený dňa : 29.11.2021

Dodatok č. 1 schválený Obecným zastupiteľstvom vo Veľkom Blahove

dňa: 29.11.2021 č. uznesenia: 25/2021/211

Schválený Dodatok č. 1 k VZN vyvesený na úradnej tabuli dňa: 30.11.2021 zvesený dňa:15.12.2021

Dodatok k VZN nadobúda účinnosť dňom: 01.01.2022

Podané námietky: žiadne

Obecné zastupiteľstvo obce Veľké Blahovo na základe ustanovení § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších právnych predpisov v spojení s § 2 zákona NR SR č. 447/2016 Z.z. o miestnom poplatku za rozvoj a o zmene a doplnení niektorých zákonov v znení neskorších predpisov **v y d á v a** tento Dodatok k VZN č. 4/2020 o miestnom poplatku za rozvoj.

Ruší sa **§** **2 Sadzba poplatku** a nahrádza sa novým znením a to:

(1) Sadzba poplatku na stavby, ktoré sú predmetom poplatku v katastrálnom území Veľké Blahovo sa ustanovuje za každý aj začatý m2 podlahovej plochy nadzemnej časti stavby vo výške

a) pre stavby na bývanie2) 10,00 EUR

b) pre stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 10,00 EUR

c) pre priemyselné stavby a stavby využívané na skladovanie vrátane stavieb na vlastnú administratívu 10,00 EUR

d) pre stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou 10,00 EUR

e) pre ostatné stavby 10,00 EUR.

Tento Dodatok č. 1 k VZN č. 4/2020 bol schválený na zasadnutí Obecného zastupiteľstva dňa 29.11.2021 uznesením č. 25/2021/211.

Tento Dodatok č. 1 k Všeobecne záväznému nariadeniu č. 4/2020 nadobúda účinnosť dňom: **1.1.2022**.

Vo Veľkom Blahove, dňa 11.11.2021

**Júlia Gányovicsová**

starostka obce